Ερρίκος του Ελμπέφ

Ο Ερρίκος, γαλλ. Henri III, (7 Αυγούστου 1661 - 17 Μαΐου 1748) από τον Οίκο της Λωρραίνης ήταν δούκας του Ελμπέφ (1692-1748).
Βιογραφία
Γεννήθηκε στο Οτέλ ντ' Ελμπέφ στο Παρίσι και ήταν γιος του Καρόλου Γ' δούκα του Ελμπέφ και της 2ης συζύγου του Ελισάβετ ντε Λα Τουρ ντ' Ωβέρν, κόρης του Φρειδερίκου Μαυρίκιου δούκα του Mπουαγιόν. Η μητέρα του ήταν ανιψιά του Ερρίκου ντε Λα Τουρ ντ'Ωβέρν υποκόμη του Τουρέν, στρατάρχη της Γαλλίας. Ο ίδιος ήταν ευγενής της Γαλλίας.Ο τίτλος του δούκα του Γκιζ δόθηκε το 1528 από τον Φραγκίσκο Α' της Γαλλίας στον Κλαύδιο (Κλωντ), έτσι αυτός και οι απόγονοι έγιναν ευγενείς της Γαλλίας. Στην Αυλή ήταν ξένοι πρίγκιπες και στην οεραρχία ήταν μετά τους πρίγκιπες εξ αίματος.
Η αδελφή του Σουζάνα-Ενριέττα είχε παντρευτεί τον Φερδινάνδο-Κάρολο δούκα της Μάντουα. Ο θείος του ΦραγκίσκοςβΜάριος είχε κόρες την Βεατρίκη Ιερωνύμη, ηγουμένη του αβαείου στο Ρεμιρεμόν και την Ελισάβετ Θηρεσία. Η τελευταία είχε γιο τον Λουδοβίκο ντε Μελύν, και την Άννα Ιουλία ντε Μελύν και αυτή γιο τον Κάρολο ντε Ροάν πρίγκιπα του Σουμπίζ, στρατάρχη της Γαλλίας.

Είχε δύο μεγαλύτερους αδελφούς και δεν αναμενόταν να διαδεχθεί τον πατέρα του, αλλά ο πρώτος αδελφός του απεβίωσε το 1690 και ο δεύτερος στην ηλικία των 9 ετών, έτσι όταν το 1692 απεβίωσε ο πατέρας του, έγινε ο ίδιος δούκας του Ελμπέφ.

Απεβίωσε το 1748· οι δύο γιοί του είχαν αποβιώσει νέοι, έτσι τον διαδέχθηκε ο αδελφός του Εμμανουήλ-Μαυρίκιος ως δούκας του Ελμπέφ.

Οικογένεια
Το 1677 νυμφεύτηκε στο Σατώ ντε Σαιν-Ζερμαίν-αν-ΛεγΕκεί ήταν η Αυλή του Λουδοβίκου ΙΔ', όταν αυτός μεταφέρθηκε στις Βερσαλλίες το 1682. την Καρλόττα ντε Ροσεσουάρ, κόρη του Λουδοβίκου-Βίκτωρα δούκα του Μορτεμάρ, στρατάρχη της Γαλλίας και ανιψιά της Φραγκίσκη Αθηναΐδα μαντάμ ντε Μοντεσπάν και είχαν τέκνα:
 Φίλιππος 1678-1705, απεβίωσε 27 ετών στο Πεδεμόντιο κατά τον Πόλεμο της Ισπανικής Διαδοχής.
 Αρμάνδη-Καρλόττα 1683-1701, απεβίωσε 18 ετών.
 Κάρολος 1685-1705, απεβίωσε 20 ετών.

Από την εκτός γάμου σχέση του με την Φρανσουάζ ντε Μαρσιλύ είχε δύο γιους, οι οποίοι δεν είχαν απογόνους.

Πρόγονοι

 Παραπομπές 

Πηγές
Georges Poull, La maison ducale de Lorraine, 1991

Κατηγορία:Οίκος της Λωρραίνης